Guliston davlat universitetiga hijobli talabalar kiritilmayotgani haqida xabarlar tarqaldi

Guliston davlat universitetiga hijob kiygan talaba qizlar kiritilmayotgani haqida xabarlar tarqaldi. “Bugun.uz” holatga aniqlik kiritish maqsadida universitet matbuot xizmati bilan bog'lanib, ma'lumot oldi.
Tarmoqlarda tarqalgan xabarlarda keltirilishicha, muasassaga hijob kiygan talabalar kiritilmagan. Universitet matbuot kotibi “Bugun.uz”ga bergan izohida xabarlar haqiqatga zid. Mazkur holat talabalarga niqob taqish bo'yicha tushuntirish berilayotganda suratga olingan.
“Talabalarga hech qanday taqiq yo'q. Darvozalarimiz ochiq. Oldingi rasm tarqatilgan, bunda talabalarga niqob taqish bo'yicha tushuntirish berilayotgan bo'lgan”, — deydi matbuot kotibi.
Avvalroq Namanganda hijob o'ragan qizlar bilan olib borilgan profilaktik suhbatdan so'ng tarqalgan xabarlarga izoh berilgandi.